Kihlakunnansyyttäjä Sari Kemppainen vaatii 51-vuotiaalle isälle rangaistusta törkeästä lapsen seksuaalisesta hyväksikäytöstä.

Syytteen mukaan isä aloitti hyväksikäytön vuonna 1999, jolloin tytär oli vain 9-vuotias.

Sukupuoliyhteyksiä oli syyttäjän mukaan yhdestä kolmeen viikossa. Hyväksikäyttö jatkui aina vuoteen 2008 asti.

­

Tytär Marlene tuli raskaaksi kaikkiaan neljä kertaa. Ensimmäinen tapahtui 2002, jolloin tyttö oli vain 11-vuotias. Seuraava raskaus oli 13-vuotiaana kesäkuussa 2003.

Näillä kerroilla tehtiin raskaudenkeskeytys.

Tytär (keskellä) vaatii biologiselta isältään oikeudessa yhteensä 45000 euron korvauksia kivusta, särystä ja kärsimyksestä.­

Kolmas raskaus päätyi synnytykseen vuonna 2007, jolloin tytär oli 17-vuotias. Lapsi syntyi vakavasti kehitysvammaisena, josta syystä tämä on otettu sittemmin huostaan.

Neljäs raskaus vuonna 2008 päättyi jälleen keskeytykseen. Tyttö oli edelleen alaikäinen, 17-vuotias.

TYTÄR vaatii biologiselta isältään oikeudessa yhteensä 45 000 euron korvauksia kivusta, särystä ja kärsimyksestä.

– Nyt kyseessä oleva rikos on täysin poikkeuksellinen, joten normaali käytäntö ylittävä korvaus on perusteltu, varatuomari Jorma Herttuainen sanoi.

Isä myöntää syytteen oikeudessa pääosin oikeaksi. Hänen mukaansa teot kuitenkin alkoivat vasta vuonna 2002, sukupuoliyhteyksiä oli keskimäärin vain kerran kuukaudessa ja ensimmäinen raskaus ei isän mukaan liity häneen.

PUOLUSTUKSEN mukaan isä katuu tekoaan syvästi.

– Hyväksikäytön syihin liittyy hyvin erikoinen tarina, joka meistä voi kuulostaa hyvin vieraalta, asianajaja Kari Eriksson sanoi ja muistutti, että syytetty tulee kokonaan toisenlaisesta kulttuurista kuin mihin olemme tottuneet.

Erikssonin mukaan isä kertoo selityksestään tarkemmin itse myöhemmin tänään, kun häntä kuullaan käräjäoikeudessa.